โดยแมวข่วนเมื่อวันที่ 5 มีค ไปฉีดวัคซีนพิษสุนัขบ้าครั้งแรกในชีวิต เข็มที่0 เมื่อวันที่ 8 มี.ค แล้ววันนี้ วันที่9 มี.ค ถูกแมวป่วยตัวเดิมข่วนเป็นแผลถลอกอีก ต้องไปฉีดซ้ำไหมค่ะ หรือรอฉีดตามกำหนด ในวันที่ 11 มีค แล้วแผลเเค่ทำแผลเองได้ไหมคะปล.เคยฉีดบาดทะยักมาประมาณ 6 ปีเเล้ว ต้องฉีดซ้ำไหมคะ
สวัสดีค่ะ การสัมผัสสัตว์ซ้ำระหว่างที่กำลังฉีดวัคซีนอยู่นั้น สามารถรับวัคซีนต่อไปได้ตามปกติ อาจจะไม่จำเป็นต้องไปเริ่มต้นฉีดใหม่ตั้งแต่แรกค่ะแต่อย่างไรก็ตามควรจะแจ้งให้แพทย์หรือพยาบาลที่ไปทำแผลทราบ เพื่อประเมินลักษณะแผลอีกครั้ง ร่วมกับทำแผลเพิ่มเติมไปด้วยหลังจากนี้ก็ให้ไปฉีดวัคซีนป้องกันพิษสุนัขบ้าให้ตรงกำหนด 5 เข็มให้ครบ ส่วนวัคซีนบาดทะยักนั้นถ้าฉีดผ่านมา 6 ปีแล้ว (คือเกิน 5 ปี) แล้วเกิดแผลที่เสี่ยงเยอะ เช่นแผลถูกสัตว์กัดหรือข่วนจนมีเลือดออก ก็ควรจะกระตุ้นซ้ำไปด้วยค่ะ